બે વ્યક્તિ જ્યારે લગ્ન કરવાનું વિચારે છે ત્યારથી જ લાગણીઓનું રાજકારણ શરૂ થઈ જાય છે. સત્તા અને સ્વાર્થની રમતો શરૂ થઈ જાય. પ્રેમ શબ્દનો ઉપયોગ થાય છે તે પણ વાઘા જ હોય છે એવું લાગે જ્યારે સેલિબ્રિટી અને સામાન્ય લોકોમાં છૂટાછેડાંના વધતા કિસ્સાઓ જોઈએ. એકબીજા પર દોષારોપણ કે કાદવ ઉછાળ થાય કે સમજૂતિથી છૂટા પડે, પરંતુ તેમાં મનદુખ કે રમત હોય જ છે. આજકાલ બોલીવૂડમાં જાણે લગ્ન વિચ્છેદની મોસમ ચાલી છે. કરિશ્મા કપૂરના લગ્ન વિશે જે રીતે સમાચારો પ્રગટ થઈ રહ્યા છે તે જોઈ નવાઈ લાગે. તો બીજી તરફ રિતિક રોશન અને સુઝાન, ફરહાન અખ્તર અને અધૂના જેવા લવકપલના છૂટાછેડાએ લોકોમાં આશ્ર્ચર્ય જન્માવ્યું હતું.